open-index/open-wikipedia-markdown huggingface dataset:
Вајсвасер

**Вајсвасер** (, ) — град во историската област Горна Лужица, во источниот дел на сојузната покраина Саксонија, Германија.

Вајсвасер е третиот најголем град во округот Герлиц, веднаш зад Герлиц и Цитау. Градската знаменитост е неговата водокула.

## Историја

Вајсвасер бил спомнат првпат на 8 јуни 1552; името на градот значи „бела вода“. Станал дел од пруска Шлеска во 1815. Во  и  век, Вајсвасер бил европскиот центар за производство на стакло. Станал дел од пруската покраината Долна Шлеска во 1919.

Вајсвасер ги добил своите градски права на 28 август 1935. Во Втората светска војна, 40% од градот бил уништен. Со распаѓањето на Прусија, како последица на војната, градот станал дел од Саксонија од 1945-52. Потоа бил дел од комунистичка Источна Германија од 1952-90 и администриран во рамките на Округот Котбус. Многу претпријатија биле затворени во текот на комунистичкиот режим. По падот на Берлинскиот ѕид, останале само неколку. По обновувањето на Саксонија по повторното обединување на Германија, градот се вратил под администрација на покраината.

Вајсвасер сега се соочува со последиците од повторното обединување на Германија, особено силно била погодена локалната економија. Многу луѓе ги загубиле нивните работни места и во градот сè уште има висока стапка на невработеност. Постепено, многу луѓе се решаваат да ја напуштат областа во потрага по работа во другите делови на Германија.

Во септември 2005, Вајсвасер бил домаќин на „Денот на Саксонците. Настанот бил многу успешен, со над 300.000 посетители, со што градот се презентирал како идна туристичка атракција.

### Грб

Грбот бил донесен на 31 јануари 1927. Двете зелени стаклени чаши ја симболизираат индустријата за стакло на градот, која била една од најголемите во поранешна Источна Германија. Алатите се однесуваат на рударството, кое сега е напуштено во градот. Сината и жолтата се традиционални бои на Горна Лужица и белите бранови во долниот дел на грбот го симболизираат името на градот.

### Население

Движење на бројките за население низ години:





1825 - 390
1933 - 13.494
1939 - 14.388
1946 - 12.940 
1950 - 13.844 
1960 - 14.028




1981 - 32.799
1984 - 34.994
1988 - 38.288
1995 - 31.745
1997 - 30.300
1998 - 28.605




1999 - 27.315
2000 - 26.107
2001 - 24.815
2002 - 23.862
2003 - 22.966
2004 - 22.758




2005 - 21.912
2006 - 20.823
2007 - 20.298
2008 - 19.927
2009 - 19.615
2010 - 19.416




Извор од 1998: Статистичко биро на Саксонија

## Знаменитости

* Водокула
* Стадион за хокеј на мраз „Фухсбау“
* Музеј за производителите на стакло
* Зоолошка градина
* Пиклер - парк во Бад Мускау
* Рододендрон - парк во Кромлау
* Шумска железница Мускау
* Браунштајх - езеро

## Спорт

Локалниот клуб за хокеј на мраз *Eissport Weißwasser*, познат и како „Лисиците“, бил најуспешниот клуб во Првата лига за хокеј на мраз во поранешната Источна Германија.

## Наводи

## Надворешни врски

* Официјална страница 

Категорија:Герлиц (округ)
Категорија:Населени места во Горна Лужица
Категорија:Шлеска (покраина)
Категорија:Долна Шлеска (покраина)
Категорија:Германска Шлеска
Лајпциг (округ)

**Лајпциг** () — округ во сојузната покраина Саксонија, Германија. Именуван е по градот Лајпциг, кој е опкружен од округот, но не е дел од него. Се граничи со (од запад надесно) покраината Саксонија-Анхалт, урбаниот округ Лајпциг, окрузите Северна Саксонија и Средна Саксонија и покраината Тирингија.

## Историја

Округот бил основан со спојување на поранешните окрузи Мулдентал и Лајпциг, како дел од реформата на окрузи во август 2008.

## Географија

Округот се наоѓа во низините околу Лајпциг. Главни реки во округот се Мулде, Вајсе Елстер и Плајсе.

## Градови и општини

## Наводи

## Надворешни врски

* Официјална страница
Е3 Харелбеке 2012

**Е3 Харелбеке 2012** било 55. издание на еднодневната велосипедска трка Е3 Харелбеке. Била одржана на 23 март на растојание од 203 километри и била шеста трка од сезоната 2012 на светската турнеја. Е3 Харелбеке првпат била одржана како настан на светската турнеја, откако претходно била одржувана како трка од прва екстра категорија во Европска турнеја на UCI. Како дел од напредувањето во Светската турнеја, трката морала да биде префрлена во петок, наместо како што се одржувала во сабота; потегот бил со цел да им даде простор на возачите пред следниот настан од Светската турнеја, Гент-Вевелгем.

Во масовната спринтерска завршница, трка била освоена од возачот на  Том Бонен, кој со ова, станал најуспешниот возач во историјата на трката; негова петта победа – по претходно освоените четири победи во периодот помеѓу 2004 и 2007 – во Харелбеке го презел рекордот со четири победи, кој го делел со блискиот белгискиот возач Рик ван Лој. Бонен завршил пред возачите на  Оскар Фреир и на  Бернхард Ајзел, кој го комплетирал подиумот.

## Екипи

Бидејќи Е3 Харелбеке бил настан од Светската турнеја на UCI, сите 18 UCI ProTeam екипи биле автоматски повикани и се обврзани да испратат екипа. Седум други екипи биле повикани дополнително на трката, и така се создала групата од 25 екипи.

Екипите кои се натпреварувале во трката се:

*
*
*
*
*
*
*
*
*
*
*
*
*

*
*
*
*
*
*
*
*
*
*
*
*

## Резултати

[thumb|[Стајн Дефолдер води преку Мур]]

## Наводи

## Надворешни врски

* 

Е3 Харелбеке
Е3 Харелбеке
Категорија:Е3 Саксо Банк Класик
Црква „Мали Свети Врачи“

[thumb|220px|right|Банкнота од 1000 денари. Приказот на [Богородица Епискепсис,  е икона од црквата Мали Св. Врачи]]

**Свети Кузман и Дамјан** попозната како **Мали Свети Врачи**  — македонски православен храм во Охрид. Се наоѓа веднаш под црквата Св. Константин и Елена, во непосредна близина црквата „Пресв. Богородица Челница“. Нема податоци за времето на подигањето на црквата бидејќи е уништен поголемиот дел од фрескоживописот. Најпозната икона од оваа црква е претставена на аверсот од банкнотата на 1000 денари.

## Опис
;Живопис
Живописот на црквата датира од XIV век. Највпечатливи се насликаните портрети на патроните од оваа црква, светите врачи Кузман и Дамјан, насликани на јужниот ѕид во една засведена арка. Во оваа црква за првпат е насликан Св. Климент Охридски, кој како патрон и заштитник на Охрид е претставен со модел на градот, кој го држи во рацете. Во олтарната апсида е насликан ликот на охридскиот архиепископ Константин Кавасила.

;Иконостас
Сочуваниот дрвен иконостас со тордирани столбови, е најстариот сочуван иконостас од XIV век во Македонија. По конзерваторските работи од 1964 година, тој е целосно консолидиран. Иконостасот ја зафаќа целата широчина на коработ (околу 3 м), a висок е 190 см. Составен е од пет монолитни колонки во резба со капители и архитрав над нив. За разлика од едноставниот, без резба, архитрав, сите други делови на иконостасот имаат извонредна уметничка резбана изведба. Освен двете јужни колони кои се слични само со украсниот мотив на т.н. „Херкулов јазол", другите две колони се сосема различни: едната со изглед на преплетено јаже, а другата на тордиран столб.  Бидејќи најстарата фреско-декорација во оваа црква потекнува приближно од 1325 година, се смета дека и иконостасот во црквата е од тоа време, нарачано од истиот анонимен ктитор. Двете најубави колони од овој иконостас денес се наоѓаат во Ширванот на најгорниот кат во куќата на Робеви, кој служи како охридска резиденција.

## Галерија

File:Мал Св. Врачи 07.JPG|Дел од внатрешноста
File:Мал Св. Врачи 02.JPG|Поглед кон олтарниот дел
File:Мал Св. Врачи 10.JPG|Иконостасот од задната страна


## Поврзано
* Црква „Големи Свети Врачи“, исто така во Охрид

## Наводи

## Надворешни врски

Категорија:Цркви во Охрид
Охрид, Мали
Ќук

**Ќук** или **евроазиски ќук** () — граблива птица од редот утковидни. Се среќава и во Македонија.

Ќукот е една од најмалите утковидни птици. Должината на телото достигнува 18-21&nbsp;см, распонот на крилјата е 47-54&nbsp;см, а тежината од 64-135&nbsp;гр. Има стројна фигура, со голема глава. Го држи телото исправено. Поседува доброразвиени куси „уши“ од пердуви, кои понекогаш се прилепуваат назад и не се забележуваат добро. Шареницата му е јаркожолта. Лицевиот дел е непотполн, светлосив, ишаран со нежни темнокафеави дамки. Ограден е со темна „огрлица“ во облик на полумесечина. Клунот е кус, извиен и во основата со издуена восковица. Бојата на пердувите на грбот варира меѓу светложолтеникава до сиво-кафеава, ишарано со темни надолжни линии и светли заоблени дамки.

Нашироко е распространет во Централна, Источна и Јужна Европа, Северна Африка, Мала Азија, Иран, Казахстан и Русија. Зимува во Африка на територијата од Сенегал и Судан до Уганда и Кенија и в југозападниот дел на Арапскиот Полуостров.

Живее во разретчени широколисни шуми со високи дрвја, стари крајречни шуми, единечни дрвја во откриени предели, зашумени појаси, градини и паркови во населени места.

Ќукот е птица преселница. До местата за размножување долетува во април. Преселбата зависи од временските прилики. При студено време одмора и се задржува на патот на преселбата, па затоа се враќа подоцна. Уште при пролетната преселба мажјаците ја демонстрираат карактеристичната песна. Во есен ќукот е молчалив. Одлетува во септември и октомври.

Исхраната на ќукот е разновидна. Се состои од инсекти, многуноги, гуштери, птици и цицачи.

Ќуковите формираат постојани двојки. На почетокот од размножувачкиот период, мажјакот непрекинато „ќука“. Тој го повторува своето повикување 20 - 22 пати во минута. Во месец мај женката снесува 3 до 6 елипсовидни, гланц-бели јајца со маса 15 - 16 g. На јајцата лежи само женката во текот на 24 - 25 денови. Мажјакот го исхранува гнездото. Не се двоуми да нападне и човек. Женката исто така ги пази јајцата и не бега при опасност.

## Поврзано
* Утки

## Наводи

## Надворешни врски
*BSC-EOC.org, Avibase, includes link to Flickr Hand Guide images.
*Owlpages.com
*Ibercajalav.net , Ageing and sexing by Javier Blasco-Zumeta (PDF)

Категорија:Утки
Категорија:Птици на Македонија
Категорија:Зборови што ги нема во ТРМЈ
Категорија:Таксони опишани од Карл Линеј
Кукумјавка

**Кукумјавката** () — вид граблива птица од семејството утки (*Strigidae*), релативно мала во однос на останатите претставници од ова семејство. Заедно со кукувијата, познати се по непријатното продорно огласување, по што и ги добиле имињата. Често може да се слушнат заедно на местата каде се спојуваат населбите со ливадите, пасиштата или обработливите површини. Сепак, како и останатите видови од семејството, и овие се исклучиво корисни птици. Се среќава и во Македонија.

Кукумјавката е мала утка (23 - 27,5&nbsp;см во должина), со заоблена и одозгора сплесната глава на краток врат, со големи жолти очи насочени нанапред и задебелено тело. Пердувите се со кафеава боја, со бели дамки.

Ова се претежно ноќни птици. Кукумјавката и кукувијата се синантропни видови, живеат блиску до човекот, во градско опкружување и селски домаќинства, секаде каде има отворени ливади со ниска грмушеста вегетација на кои можат да ловат ситни глодачи. Како место за одмор и гнездење ѝ служат разните пукнатини во објектите изградени од човекот, дупките во земјените отсеци, дупките во дрвјата, пукнатините на карпите и напуштените гнезда. Во најладните периоди од зимата, сите утки се повлекуваат на југот на Европа и северот на Африка.

Се храни првенствено со крупни инсекти, ноќни пеперуги, ситни глодачи, а понекогаш и со глувци или волухарици. Заедно со кукувијата се птици станарки, што значи дека кај нас се присутни во текот на целата година. Преселничките движења се познати само кај младите птици кои не се сè уште полово зрели. Возрасните единки не се селат и не се здружуваат во групи.

Кукумјавката била заштитен знак на Минерва, римската божица на мудроста. Според некои легенди се вбројува во „предците на светот“, додека под влијание на христијанството станува симбол на грдоста и злобата.

## Поврзано
* Утки

## Наводи

Категорија:Утки
Категорија:Птици на Македонија
Меѓународен платен промет

**Меѓународен платен промет** претставува збир на методи, инструменти и правила со кои се извршуваат плаќањата меѓу луѓето, претпријатијата, финансиските институции и други организации со седиште во различни држави. 

## Инструменти на меѓународниот платен промет
Плаќањата меѓу субјектите од различни земји се поврзани со различни активности, како што се: туристички патувања, увоз и извоз на стоки, извршување услуги итн. За извршување на меѓународниот платен промет се применуваат повеќе инструменти:
* чек;
* меница;
* банкарска дознака;
* акредитив;
* кредитно писмо итн.

## Улогата на банките во меѓународниот платен промет
Банките имаат централно место во меѓународниот платен промет. За извршување на платниот промет со странство, банките одржуваат кореспондентски односи со странските банки, кај кои имаат отворено сметки преку кои поминуваат сите девизни приливи и одливи.

Во платниот промет со странство, банките најчесто се јавуваат само во улога на посредник, односно тие не вложуваат сопствени средства, туку плаќањата се извршуваат од сметките на клиентите. Имено, ако некој клиент на банката треба да изврши плаќање кон странство, тој дава налог до својата банка, заедно со сите потребни документи, а банката го извршува плаќањето преку своите кореспондентни банки. Оттука, овие активности не ги изложуваат банките на ризик или, во најлош случај, станува збор за условни обврски. Се разбира, за посредувањето во меѓународниот платен промет, банките наплаќаат провизии, кои претставуваат важен извор на приходи.

Поради тоа што предизвикуваат само условни обврски за банките, инструментите на меѓународниот платен промет се прикажуваат како вонбилансни ставки. На пример, таков е случајот со акредитивот, еден од најчесто применуваните инструменти во меѓународниот платен промет. Со акредитивот, една банка се обврзува дека на корисникот на акредитивот ќе му исплати одреден износ, доколку тој ги исполни условите наведени во него. Оттука, акредитивот претставува условна обврска за банката, бидејќи таа ќе го плати наведениот износ само ако корисникот на акредитивот ги исполни бараните услови.

## Брз пренос на пари
Во поширока смисла на зборот, во рамките на меѓународниот платен промет спаѓа и услугата „брз пренос на пари“. Станува збор за услуга која им овозможува на луѓето брзо и едноставно да испратат или да примат одреден износ готови пари (во некоја странска валута) во или од странство, без некои посебни формалности, при што нема потреба ниту да поседуваат банкарска сметка. Меѓутоа, наспроти овие поволности, за извршената услуга, банките наплатуваат прилично високи провизии коишто се движат дури и до 5%. Инаку, во светот постојат две големи меѓународни мрежи за брз пренос на пари од една до друга земја: „Мани грем“ и „Вестерн унион“.

## Поврзано
* Платен промет

## Наводи


Категорија:Банкарски работи
Категорија:Меѓународни финансии
Категорија:Платни системи
Кукувија

**Кукувијата** (*Tyto alba*) е средноголема ноќна граблива птица од семејството утки која се среќава и во Македонија. Има срцевидно лице и црни очи, одоздола е бела или портокалово-кафеава. Живеалиште ѝ се населените места, земјоделските и други отворени терени; обично се гнезди во човечките објекти: штали, цркви и стари згради. Се храни со глувчевидни глодачи, поретко со мали птици и инсекти.

## Физички опис

Како и сите утки, поседува вел околу очите кој го сочинуваат радијално распоредените пердуви. Кај овој вид велот е бел и е со срцевиден облик. Ова е утка со средна големина, околу 35&nbsp;см сосе долгите нозе. Женките се покрупни од мажјаците, а просечната тежина им изнесува околу половина килограм. Грбот и е портокалово-сив со сиви точки, а долната страна е бела.

## Распространување

Овој вид е најшироко распространетата копнена птица во светот; ја нема само на Антарктикот.

## Начин на живеење
лево|мини|200п|Млади кукувии пред првото полетување.

Може да се најде и во село и во град, на ливади и во пустините, мочуриштата и воопшто секаде каде може да направи гнездо и да најде доволно храна. Местото за гнездо може да биде мошне необично, како на пример, пласт сено. Често се гнезди на стари, напуштени и осамени селски куќи. Пар од кукувии попрво би се населил во старо, наместо да гради ново гнездо. Мажјакот се додворува на женката така што ја брка и ја обиколува, но парењето е возможно само во сезона кога има доволно храна. Женката лежи на јајцата (обично 4-6 на број), и младите се испилуваат во различно време. Тоа им овозможува на родителите да соберат храна со помал напор. Младите утки за првпат полетуваат од гнездото дури откога ќе наполнат 7-10 недели, но и потоа се враќаат во родителското гнездо. Се осамостојуваат на три месеци, а целосно созреваат на десет месеци, а бидејќи живеат во просек нешто подолго од година дена, на свет носат само една или две генерации млади. Често страдаат како плен на други грабливци, како на пример, змии или други видови утки.

## Исхрана

Ловат главно ноќе. Имаат добар „ноќен вид“, но во текот на ловот се потпираат на остриот слух. Бидејќи ушите се асиметрично поставени, лесно можат да го лоцираат пленот, дури и кога е добро скриен. Можат нечујно да се прикрадат, а пленот го заграбуваат со канџите и потоа со клунот му ја разбиваат главата. Се смета за корисна птица бидејќи ги сотрува штетниците какви што се глувци и волухарици. Како и останатите утки, не може да ги свари влакната и пердувите, па ги исфрлува со повраќање на топчеста маса - т.н. галици.

## Народно верување

Во некои делови на Балканот се верува дека оваа птица поради карактеристичниот звук кој го испушта прорекува болест. Затоа се случува луѓето да ја уништуваат.

Категорија:Утки
Категорија:Птици на Македонија
Категорија:Зборови што ги нема во ТРМЈ
Категорија:Незагрозени видови според МСЗП
Сива чапја

мини|десно|Череп на сива чапја

**Сива чапја** () — птица од семејството чапји. Во Македонија е редовна гнездилка која ги населува мочуриштата и трските од стоечките води.

## Општи одлики

Сивата чапја е голема птица долга 90-100 см, со распон на крилјата од 175-195 см и со тежина од 1 до 2 кг. Пердувите на оваа птица се со сива и бела боја. Се храни со риби и жаби, но и со мали цицачи и птици. Зиме, кога стоечките води замрзнуваат, сивите чапји доаѓаат до најблиските реки и тука ја минуваат зимата. Возрасните сиви чапји на главата имаат препознатлив реп во црна боја. Сезоната на парење започнува во февруари, а завршува на крајот од април. Сивата чапја се гнезди во колонии. Мажјакот и женката заедно градат гнездо, женката излежува 1-6 јајца со светлосина боја и со кружен облик. Инкубацијата трае месец дена, а за младенчињата се грижат и двата родители.

## Подвидови

Постојат четири подвидови на сивата чапја:

* *Ardea cinerea cinerea* Linnaeus, 1758 Европа, Африка, западна Азија
* *Ardea cinerea jouyi* Clark, 1907 источна Азија
* *Ardea cinerea firasa* Hartert, 1917 Мадагаскар
* *Ardea cinerea monicae* Jouanin & Roux, 1963

Многу е слична на американската голема сина чапја, а разликата се состои во незначително помалата големина и костенливо-смеѓите бедра и бутови.

## Распространетост и биотоп

Сивата чапја е птица со голема приспособливост, единствено од што има потреба е вода богата со риба и минимална изолираност од луѓето. Ја нема единствено во големи шуми. Во одредени случаи при изобилство на ситни глодачи во северните региони или големи скакулци во јужните, може да ја сретнеме сивата чапја и без да има вода во близина. Ако не е следена, навикнува на присуството на човекот и се размножува во големи населени центри, како на пример Стокхолм, Амстердам, Најроби и Момбаса.

Сивата чапја е делумно преселничка. Во северните области се појавува уште пред да исчезнат снеговите и штом пилињата станат самостојни, веднаш се сели. Младите птици кога ќе станат способни за лет прават големи преселби и често ги достигнуваат северните брегови на Африка или јужна Азија.

## Погледни

*Список на птици во Македонија

Категорија:Штрковидни
Категорија:Чапји
Категорија:Птици на Македонија
Категорија:Незагрозени видови според МСЗП
Категорија:Таксони опишани од Карл Линеј
Мала бела чапја

**Малата бела чапја** (*Egretta garzetta*) е вид на чапја од родот *[[Egretta]]* која е многу слична на снежната чапја. Ја има и во Македонија.

## Подвидови

Постојат барем два подвидови на малата бела чапја.

* Истоимениот подвид *E. g. garzetta* живее во Европа, Африка и Азија. 
* *E. g. nigripes* се гнезди во Индонезија и Австралија. 
* Некои автори ја одделуваат *E. g. immaculata* како трет подвид во Австралија, а други ова име го сметаат за синоним на *E. g. nigripes*.

Неколку други чапји во минатото биле одвреме-навреме класифицирани како подвидови на малата бела чапја, но денес тие се сметаат за посебни видови. Африканската црна чапја (*Egretta gularis*) живее на крајбрежјето на западна Африка и од Црвеното Море до Индија. Диморфната чапја *Egretta (garzetta/gularis)* се среќава во источна Африка, Мадагаскар, Коморите и островот Алдабра.

## Физички опис

Возрасната единка е долга 55–65&nbsp;cm, со распон на крилјата од 88–106&nbsp;cm. Тежи 350-550 грами. Сите пердуви се бели. Поседува долги црни нозе со жолти стапала и тенок црн клун. За време на сезоната на парење, на тилот се јавуваат два долги пердува и проѕирни пердуви на грбот. Голата кожа меѓу клунот и очите станува црвена или сина. Младите птици наликуваат на возрасните кога не се во сезона на парење, но нозете и стапалата им се со побледа боја. Подвидот *E. g. garzetta* има жолти нозе и сивкасто-зелена кожа меѓу клунот и очите, додека *E. g. nigripes* е со жолта кожа меѓу очите и клунот и црнкасти стапала.

## Распространетост

Се гнезди колонијално во јужна Европа во мочуришта и делти на реките кои поседуваат доволно дрвја за изградба на гнезда. Во пролет редовно достигнува подалеку на север, што довело до проширување на ареалот. Во останатиот дел од годината се среќава крај плитките води, особено во мочурливите предели со солена или засолена вода.

Во потоплите месеци повеќето од овие птици имаат свои територии. Тие кои живеат на север се селат во Африка и јужна Азија во големи растурени јата. Доаѓаат главно во септември и октомври. Некои единки остануваат тука во текот на летото.

Категорија:Штрковидни
Категорија:Незагрозени видови според МСЗП
Категорија:Таксони опишани од Карл Линеј
Тракија (автопат)

мини|300п|Сообраќајна карта на Бугарија.

**Тракија** () е автопат во Бугарија, кој го поврзува главниот град Софија, преку Пловдив, со приморскиот град Бургас. Автопатот е дел од европскиот транспортен коридор 4. Тој го носи името на областа Тракија низ кој минува трасата на автопатот.

Планираната должина на автопатот „Тракија“ e 360 километри, од кои на крајот на август 2012 година 326 километри се во експлоатација и 34 километри од нив се во градежништво. Трасата, што е во експлоатација е во два дела — првиот е од Софија до Стара Загора и вториот — од Бургас до Карнобат.

## Историја
„Тракија“ е првиот автопат во Бугарија и има исклучително значење за економијата и транспортот во земјата. Во 1964 година е донесена одлука за нејзина изградба, како дел од патниот прстен во кој влегуваат уште автопатот „Хемус“ и „Црно Море“. Изградбата на автопатот започнала во 1973 година. До средината на 90-те години во употреба бил речиси целиот дел од Софија до селото Оризово. Во 2001 година бил пуштен во употреба патниот јазол Оризово, кој се совпаѓа со почетокот на автопатот „Марица“. Тој вклучува 4 км од автопатот Тракија и 5 км од автопатот Марица. Во следните 10 години биле извршени проектни истражувања на делниците 2, 3 и 4. Во јули 2000 година бугарската влада склучила финансиски договор со Европската инвестициона банка во вредност од 100 милиони евра, со кои би се изградиле делниците Оризово-Стара Загора и Карнобат-Бургас. Од бугарска страна пак, кофинансирањето изнесувало околу 140 милиони евра. Ако нема одложување во извршувањето на градежните активности на делницa 4, автопатот треба да биде конечно завршен во почетокот на 2013 година.

## Наводи

## Надворешни врски

* ОП Транспорт 2007-2013 - АМ „Тракија“ 

Категорија:Автопатишта во Бугарија
Стоук на Трент

**Стоук на Трент** (англ.*Stoke-on-Trent*) — град во централна Англија, односно Велика Британија, во грофовијата Стафордшир.

Се наоѓа на полвина пат помеѓу Манчестер и Бирмингем. Настанат е во раниот 20-ти. век како конурбација на 6 помали градови (Танстол, Бурслем, Ханли, Стоук, Фентон и Лонгтон). Градот е долг скоро 19 километри.

Во градот во 2006. биле избројани 239.700 жители.

Стоук на Трент е познат и по производството на керамика.

Категорија:Градови во Англија
Категорија:Населени места основани во 1910 година
Патка лажичарка

мини|Јајца од ''Spatula clypeata''.

**Патка лажичарка** (*Anas clypeata*) ― честа и широко распространета патка. Се размножува во северните области на Европа и Азија и низ поголем дел од Северна Америка, презимува во јужна Европа, Африка, Индискиот Потконтинент, југоисточна Азија и средна и северна Јужна Америка. Честа е и во Македонија.

## Физички опис

Патката лажичарка е птица со средна големина, со тежина меѓу 410 и 1100 g. Телото е долго 43–50&nbsp;cm, а распонот на крилјата е 80&nbsp;cm. Карактеристична особина е големиот и широк клун по кој и го добила своето име.

Во периодот на размножување, мажјакот има иридесцентна темнозелена глава, бели гради и костенлив стомак и бокови. Во лет, бледите сини пердуви од предниот дел на крилјата се разоткриваат. Во рана есен мажјакот ќе има бела полумесечинка на секоја страна од лицето. Во нерепродуктивниот период, мажјакот личи на женката. Женката е сивкаста со кафеави точки и шари, со пердуви слични на тие од дивата патка, од која лесно се разликува по долгиот и широк клун, кој има сив одблесок со портокалови рабови. Пердувите од предниот дел на крилјата кај женката се сиви.

Лета релативно бавно и бучно. Машките единки се огласуваат со придушено квакање кое звучи како „кво, кво“, а женските со тивко крекање. Силно е изразен половиот диморфизам. Не е особено плашлив вид, но претполага да е изолиран и е молчалив. Нурнува ретко и лошо.

## Исхрана

Се храни најмногу со зоопланктон: ситни ракови, мекотели и др. Заедно со зоопланктонот зема и одредени количества фитопланктон, кој го лови на површината од водата, притоа процедувајќи ја низ доброразвиениот филтраторен апарат на клунот.

## Размножување

Гнезди во близина на водата, прикриена од грмушки и висока трева. Снесува меѓу 7 и 13 светложолтеникави јајца, со големина 55 x 37&nbsp;mm и маса од 40 g. Јајцата ги излежува само женката во текот на 23-27 денови. Младите пилиња се испилуваат доволно развиени за да можат да се движат и хранат самостојно.

Категорија:Гусковидни
Категорија:Незагрозени видови според МСЗП
Категорија:Таксони опишани од Карл Линеј
Интернат (Црна Лагуна)

**Интернат** () е шпанска тинејџерска теленовела снимена од 2007 до 2010 од Антена 3.
Во Македонија се емитува онлајн на Latinoteka (http://latinoteka.blogspot.com/)

## Синопис

Почнува новата школска година во интернатот LAGUNA NEGRA, престижно елитно училиште сместено во истоимената шума. Во него учат децата на најпознатите фактори во Шпанија (политичари, артисти, директори, милионери...). Студентите и професорите се спремни за новата учебна година во интернатот, а и доаѓаат два нови ученика: Маркос и неговата мала сестра Паула, коишто се принудени да започнат нов живот по изчезнувањето на нивните родители (за коишто се мисли дека се мртви). Исто така доаѓа и нова чистачка - Марија, девојка со мрачно минато, којашто има побегнато од психијатриска клиника и не доаѓа сосем случајно во Интернатот, доаѓа да го најде нејзиниот син којшто го родила на 13 годишна возраст, и ја знае само неговата крвна група и датум на раѓање. Од друга страна, студентите ги загрижува исчезнувањето на мистериозниот стар професор Алфонсо. Ти нема да бидат свесни дека влегуваат во опасност, од две организации – една што тражи изгубена слика и друга што зема детски органи.

## Улоги
Мисилја

**Мисилја** (арапски:مسلية) е село во северна Палестина, сместено 14 километри јужно од градот Џенин, во северниот дел на Западниот Брег. Според Палестинското Централно Биро за Статистика, во средината на 2006. година, селото имало  2,252 жители. Главни земјоделски производи се маслиново масло, грозје, смокви и зеленчук. На  територијата на Мисилја се пронајдени археолошки остатоци, кои датираат од  римскиот и исламскиот период.
## Наводи

Категорија:Села во Западниот Брег
Џенин

**Џенин** (арапски:جنين) — град во северниот дел на Западниот Брег во Палестина. Тој претставува административен центар на истоимената провинција и воедно е главен земјоделски центар, кон кој гравитираат околните населени места. Во 2007. година, градот брои 39,004 жители. Џенин е под управа на Палестинската Самоуправа. Џенин бил изграден врз урнатините на Канаанскиот град Аин Џеним. Во околината се пронајдени и архелошки остатоци, кои датираат од различни историски периоди.

left|thumb|250px|Џенин, 1880
## Наводи
Palestine remembered 

Категорија:Градови во Палестина
Старателски услуги

**Старателски услуги** (англиски: *trust services*) претставуваат посреднички финансиски работи каде што некоја банка или друга финансиска институција управува со одреден реален или финансиски имот во корист на некое физичко или правно лице.

## Особености
*Старателство* (*trust*) се формира така што некое лице (*grantor*) доверува на банката одреден имот (недвижности, финансиски средства итн.), со кој таа треба да управува во полза на корисникот на старателството. Притоа, банката не е сопственик на имотот, туку таа само управува со него, односно го чува и го одржува имотот, извршува административни работи, ги прибира приходите од имотот и нив повторно ги вложува. За услугата, старателот заработува одреден надомест, чија висина зависи од вредноста на имотот и од услугите што ги извршува. Од друга страна, иако не е сопственик на имотот, банката-старател има обврска мудро да се грижи за доверениот имот, да не презема преголеми ризици и да ги штити интересите на корисникот на старателството. За таа цел, банките ги извршуваат старателските услуги преку посебни организациски делови (*trust departments*) или преку своите подружници (*trust companies*), при што мора да постои јасна поделба меѓу овие услуги и другите банкарски активности.

## Видови старателски услуги
Банките извршуваат старателски услуги во полза на населението, претпријатијата, религиозните и добротворните организации, универзитетите итн. Старателските услуги наменети за луѓето (*individual trust services*) најчесто се поврзани со управување со наследството на починати лица кои не оставиле тестамент, управување со имотот чии сопственици се малолетни лица и слично. Исто така, во оваа група услуги спаѓа и управувањето со портфолијата на хартии од вредност на малите инвеститори, при што банката врши наплата на паричните приливи (дивиденди, камати), наплата на достасаните хартии од вредност, повторно вложување на добивката, заштита од ризикот итн.

Банките извршуваат старателски услуги и во полза на претпријатијата (*business trust services*), најчесто во врска со издавањето акции, обврзници и комерцијални записи. Овде, банката-старател ги чува хартиите од вредност, се грижи за исполнување на обврските од страна на издавачот и извршува бројни административни работи. Овие старателски услуги ги вклучуваат следниве активности:
* евиденција на амортизацијата на обврзниците,
* наплата на каматата и главницата и нивно пренесување на сметките на инвеститорите,
* одржување резервен фонд,
* откуп на обврзниците,
* претворање на конвертибилните обврзници во акции,
* исплата на дивиденди на акционерите,
* поделба на акциите,
* извршување на правата за купување акции,
* издавање покани до акционерите за учество на годишните собранија итн.

Најпосле, посебен вид старателски услуги е управувањето со пензиските фондови, каде што банката-старател ги прибира пензиските придонесите, ги вложува паричните средства во одредени финансиски инструменти, управува со инвестициското портфолио, исплаќа пензии, води евиденција итн.

## Наводи


Категорија:Финансии
Категорија:Банкарски работи
Консепсионска архиепископија

мини|десно|300п|Седиштето на Консепсионската архиепископија
**Консепсионската архиепископија** (лат. *Archidiœcesis Sanctissimae Conceptionis*) (шп. *Arquidiócesis de la Santísima Concepción*) е архиепископија во Чиле и ги покрива покраините Консепсион и Биобио. Се одликува со нејзината положба како епископија на дијаспората. Седиште на архиепископот е во Катедралата на Пресветото Зачнување (Консепсионска катедрала) во градот Консепсион.

## Надворешни врски
* Службена страница  

Консепсион
Категорија:Консепсион
Категорија:Биобио
Гент-Вевелгем 2012

**Гент-Вевелгем 2012** било 74. издание на еднодневната велосипедска трка Гент-Вевелгем. Била одржана на 25 март 2012 на растојание од 234,6 километри, и била седма трка на сезоната 2012 на светската турнеја.

Во масовната спринтерска завршница, трката била освоена од возачот на  Том Бонен, кој со ова станал петти различен возач, кој ја освоил трката трипати. Бонен завршил пред возачите на  Петер Саган и на  Мати Брешел, кој го комплетирал подиумот.

## Екипи

Бидејќи Гент-Вевелгем бил настан од Светската турнеја на UCI, сите 18 UCI ProTeam екипи биле повикани автоматски и се обврзани да испратат екипа. Седум други екипи биле повикани дополнително со трката, и така се создава 25-екипната група. Секој може да има осум возачи, со што на почетокот на трката имало 195 возачи.

Екипи, кои се натпреварувале во трката биле:

*
*
*
*
*
*
*
*
*
*
*
*
*

*
*
*
*
*
*
*
*
*
*
*
*

## Резултати

## Наводи

## Надворешни врски

* 

Категорија:Гент-Вевелгем
Гент-Вевелгем, 2012
Гент-Вевелгем
Црвена чапја

**Црвената чапја** (*Ardea purpurea*) е птица од семејството чапји. Таа се размножува во Африка, централна и јужна Европа, како и во јужна и источна Азија. Европските популации се миграторни, презимуваат во тропска Африка; посеверните азиски популации исто така се селат појужно во Азија. Таа е редок, но редовен жител северно од териториите каде се размножува.

## Физички опис

По својот надворешен изглед многу наликува на сродната сива чапја, но е помала и со поцрвени тонови.

* Должина на тело - 80 - 90&nbsp;см;
* Распон на крилја - околу 140-145&nbsp;см;
* Тежина - 600-1400 g;
* Полов диморфизам - слабо изразен;
* Пердуви - преовладуваат сиви и црвеникави тонови;
* Полетување - со тешки замавнувања и свиен врат.

## Биотоп

Се среќава по бреговите на езера и реки, најчесто обраснати со вегетација. Не се среќава во големи планински масиви.

## Начин на живеење и исхрана

Се исхранува главно со риба, која дури и ако е значително голема на прв поглед лесно ја проголтува. Исто така јаде и змии, глувци, инсекти, водоземци, јајца, остатоци од мртви животни, крастави и други жаби кои можат да лачат отровен секрет. Како и сивата чапја, кога лови се движи бавно и често го демне пленот, но како што е случај со блиските видови со неа всушност заземаат различни еколошки ниши и нема конкуренција меѓу нив. Сивата чапја ја бара храната во плитки заливи и во откриени води, каде може да се движи слободно.

Кога е исплашена, слично на некои други видови чапји, зазема посебна маскирна положба со исправен нагоре врат и клун. Меѓу трските и останатите растенија застаната во таква положба е многу тешко забележлива. Ја заземаат пред сè малите и во краен случај возрасните птици.

## Погледни

*Список на птици во Македонија

Категорија:Штрковидни
Категорија:Чапји
Категорија:Птици на Македонија
Категорија:Незагрозени видови според МСЗП
Категорија:Таксони опишани од Карл Линеј
Чапја лажичарка

**Чапјата лажичарка** или **обична лажичарка** () е птица од потсемејството на лажичарките во рамките на семејството ибиси и лажичарки. Овој вид го има во Македонија.

## Опис

Лажичарката достигнува должина до 1 м и тежина од околу 1-1,2 кг. Распонот на крилјата е 115-135 см. Бојата на птицата е бела, а нозете  и клунот се црни. На врвот од клунот има една жолта точка. Во сезоната на парење мажјакот има бела пувка на главата. 
Претежно се тивки, речиси неми, комуницираат повеќе со штракање со клунот, но сепак испуштаат и некакви звуци.

## Распространетост

Гнезди во Јужна Европа, поретко во Западна Европа, а исто и во Азија и Северна Африка. Европските лажичарки презимуваат во Централна и Источна Африка, а азиските во Индија и Кина.

## Начин на живеење и исхрана

Живее во влажни региони, во колонии од 6 до 160 птици. Претполага мали слатководни или соленоводни басени или бавнотечни реки.

Се храни со мали риби и жаби, ларви на инсекти, црви, ракови, а понекогаш и со водни растенија.

## Размножување

Лажичарките гнездат во трската, на дрвјата, но и на гнезда поставени ниско над водата. Обично снесуваат 3 до 6 јајца, кои се излежуваат од двата родитела во тек на 21-25 деноноќија.

Пилињата се одгледуваат и прехрануваат и од двата родитела. Најпрво поседуваат дебел и мек клун кој се претвора во карактеристичен за овој вид дури по 5-6 недели. Започнуваат со летање околу 49 дена по испилувањето.

## Систематика

Истражувањата на митохондриската ДНК на лажичарките укажуваат на тоа дека чапјата лажичарка е сестрински таксон на клада која ги содржи црноклунестата лажичарка и малата лажичарка.

Чапјата лажичарка има три подвидови:

* *P. l. leucorodia*, основната раса, која ги зазема сите ареали, освен подолу наведените.
* *P. l. balsaci* се среќава во Мавританија.
* *P. l. archeri* ја има на бреговите на Црвеното Море и Сомалија.

## Наводи

Категорија:Чапји
Категорија:Пеликановидни
Категорија:Ибиси
Категорија:Птици на Македонија
Категорија:Таксони опишани од Карл Линеј
Приватно банкарство

**Приватно банкарство** (англиски: private banking) претставува управувањето со целокупниот имот и сите финансиски и други активности на богатите луѓе. Оваа услуга е позната и под името *управување со богатството* (*wealth management*).

## Одлики и содржина на приватното банкарство
Со приватно банкарство вообичаено се занимаваат големите меѓународни банки кои имаат посебни организациски делови што нудат сеопфатни финансиски услуги наменети за богатите луѓе. Овие услуги се познати под името приватно банкарство, бидејќи банката и клиентот воспоставуваат лични односи, т.е. секој поединечен клиент си има свој личен банкар, а освен тоа, приватноста вклучува и тајност на информациите. Швајцарија е главен центар на приватното банкарство, а како најголеми даватели на вакви услуги се јавуваат банките, како што се: „УБС“, „Сити-груп“, „Мерил Линч“, „Кредит Свис“, „Барклис“ итн.

Приватното банкарство опфаќа голем број услуги, како што се:
* управување со парични средства,
* инвестирање во хартии од вредност,
* управување со портфолиото на хартии од вредност,
* управување со ризици,
* пристап до кредитни услуги,
* активности на девизниот пазар,
* работа со финансиски деривати,
* интернет-банкарство,
* лични пензиски планови,
* старателски услуги,
* осигурување на имот и животно осигурување,
* даночно советување и оптимизирање на даноците,
* финансиско планирање и советување итн.

Исто така, приватното банкарство вклучува и услуги поврзани со целокупниот живот и работа на богатите луѓе, почнувајќи од советување и финансирање во врска со уметнички збирки и скапоцености, одржување на куќите, воспитување на децата, па сè до планирање и организирање на патувањата и забавниот живот.

## Наводи


Категорија:Банкарски работи
Орангутан

**Орангутан** () — род од три големи човеколики мајмуни познат по својата интелигенција, долги раце и црвено-кафеава боја на крзното. Потекнуваат од Индонезија и Малезија. Тие се единствениот преживеани видови од родот и подродот *Ponginae*. Третиот вид, наречен тапанулски орангутан (*P. tapanuliensis*) е утврден во ноември 2017 г.

## Име
Името *орангутан* доаѓа од зборови од индонезискиот и малезискиот јазик, каде *orang* значи „човек“, а *hutan* значи „шума“, па така *orang hutan* е „шумски човек“.
Зборот првпат е посведочен на англиски во 1691 г., во обликот *Orang-Outang*.
Името на родот *Pongo* доаѓа од 16 век од страна на англискиот морнар Андруа Батела кои опишува две човеколики битија како *Pongo* и *Engeco* на место кај реката Конго. Денес се верува дека тој ги опишувал горилите, додека во 18 век верувале дека сите големи мајмуни се орангутаните.

## Одлики
Орангутаните највеќе од времето го трошат на дрво од сите останати големи мајмуни. Секоја вечер прават гнездо од листови и гранки во кое ќе спијат. Помалку се друштвени од другите мајмуни, а мажјаците и женките се состануваат само кога се парат. Мајките со малечките остануваат додека малечките не наполнат 6 до 7 години. Женките се високи до 1,3 метри и тежат околу 45 кг. додека зрелите мажјаци се високи околу 1,8 метри и тежат околу 118 кг. мажјаците имаат поголеми дланки за разлика од женките.

## Статус
Борнејскиот орангутан е крајно загрозен, додека суматранскиот орангутан е критично загрозен, но најзагрозен веројатно е тапанулскиот. Населението на борнејскиот орангутан е 50.000 единки, а суматранскиот од 7.000 до 7.500 единки. Во последниве десет и повеќе години, уништувањето на живеалиштата на орангутаните со сечење на дрвјата, пожар и др. се намалил бројот на живи орангутани. Поединци научници веруваат дека во 2012 година ќе ги снема орангутаните бидејќи се најзагрозените животни. Некои ловџии ги убиваат мајките орангутани за да им ги земат малите орангутанчиња и да ги користат како милениче.

## Занимливости
* За орангутаните пишувал и римскиот писател Плиније. Тој ги опишува орангутаните како злобни животни кои некогаш одат на четити нозе некогаш на две нозе. Од што се многу брзи, Плиније тврдел дека орангутаните можат да се фатат само кога се болни и кога се стари
* Кога орангутаните ќе ги рашират рацете, од врвот на едната рака до врвот на другата рака има повеќе од 2 метри.

## Наводи


Категорија:Фауна на Индонезија
Аристотелов корморан

**Аристотеловиот корморан** (*Phalacrocorax aristotelis*) е вид на корморан. Се размножува на карпестите брегови на западна и јужна Европа, југозападна Азија и северна Африка, а најчесто презимува во рамките на териториите каде се размножува, освен најсеверните популации од оваа птица.
мини|лево|300п|Типично живеалиште на овој корморан.
Ова е средноголема црна птица, долга 68–78&nbsp;cm и со распон на крилјата од 95–110&nbsp;cm. Има долга опашка и жолта дамка на грлото. Возрасните поседуваат мала качулка во сезоната на размножување. Се разликува од големиот корморан по тоа што е помал, полесен, има потенок клун и (кај возрасните единки во период на размножување) по качулката и металик-зелениот одблесок на пердувите. Младите единки поседуваат потемен стомак. Опашката има 12 пердуви, а таа на големиот корморан 14.

Се храни од морето, и, за разлика од големиот корморан, ретко се наоѓа повнатре на копното. Ќе презими на секој брег каде има доволни количества риба.

Аристотеловиот корморан е еден од кормораните кои најдлабоко нуркаат (до 45 метри). Тие се исхрануваат со бентосни организми, односно го наоѓаат пленот на морското дно. Јадат многу видови на риби, но нивен најчест плен е песочната јагула. Би пропатувале многу километри од местото на живеење во потрага по храна.

## Подвидови

Постојат три подвидови:

* *Phalacrocorax aristotelis aristotelis* - северозападна Европа (бреговите на Атлантски Океан) 
* *Phalacrocorax aristotelis desmarestii* - јужна Европа, југозападна Азија (бреговите на Средоземно Море и Црно Море) 
* *Phalacrocorax aristotelis riggenbachi* - бреговите на северозападна Африка.

## Надворешни врски

* European Shag Phalacrocorax aristotelis  Joint Nature Conservation Committee, www.jncc.gov.uk.
* Phalacrocorax aristotelis Stamps

Категорија:Пеликановидни
Категорија:Незагрозени видови според МСЗП
Категорија:Животински таксони опишани од Карл Линеј
Петар Шелохонов

**Петар Шелохонов ** (руски: *Пётр Илларио́нович Шелохо́нов*, роден на  во Полска -  во ) бил советски и руски филмски глумец. Бил роден во семејство на украински ветеринар. 
	
Својата глумечка кариера ја започнал во 1942 година во Втората светска војна. За народен глумец на РСФСР бил избран во 1979 година. Починал на 15 септември 1999 година од срцев напад.

## Признанија и награди
* Заслужен артист на РСФСР (1979)

## Филмографија
# 1997 — Ана Каренина - Капитонич
# 1997 — Пассажирка — *Пассажир*
# 1992 — Ричард II — *Лорд Маршал*
# 1991 — Мой лучший друг, генерал Василий, сын Иосифа — *Полковник Савиных*
# 1988 — Хлеб — имя существительное — *Акимов*
# 1985 — Софья Ковалевская — *Академик Сеченов*
# 1982 — Ференц Лист (сериал, Венгерское ТВ) — *Князь Виельгорский*
# 1981 — Жизнь и приключения четырех друзей 3/4 — *Хозяин*
# 1981 — Это было за Нарвской заставой — *Григорий*
# 1981 — 20-е декабря — *Зарудный*
# 1981 — Синдикат 2 — *Фомичев*
# 1981 — Правда лейтенанта Климова — *Червоненко*
# 1980 — Жизнь и приключения четырех друзей 1/2 — *Хозяин*
# 1972 — Такая длинная, длинная дорога — *Комиссар*
# 1972 — Укрощение огня — *Карелин*
# 1971 — Даурия — *Северьян Улыбин*
# 1970 — А зори здесь тихие (ТВ) — *Васков*
# 1969 — Развязка — *Сотников*
# 1968 — Три года — *Лаптев*
# 1967 — Шаги в Солнце — *Невідомий солдат*

## Библиографија
### Книги
* 2009 - Иван Краско, "Мой друг Петр Шелохонов" Издательство SOLO Publishing, 128 стр, СПб 2009. ISBN 978-5-904666-09-5
* 2004 - Дмитрий Иванеев, "Заслуженный артист России Петр Шелохонов" СПб 2004.

### Весници
* 1989 - П. Шелохонов в спектакле "Фотофиниш" (автор и режиссер Питер Устинов) - "Театр" № 12, Москва, 1989
* 1968 - Наталия Образцова - статья "Шаги к солнцу" о творчестве П. Шелохонова - "Театр" № 5, Москва, 1968
* 1966 - Николай Куртеев - статья "Путь на сцену" о творчестве П. Шелохонова - "Молот", Ростов-Дон, 1966
* 1965 - Людмила Нимвицкая - статья "На спектакле Иванов" - "Театр" № 8, Москва, 1965
* 1963 - Ирина Громова - статья "Театр Чехова" - "Театр" № 11, Москва, 1963

## Надворешни врски
* 
* Петр Шелохонов на сайте kinopoisk.ru: http://www.kinopoisk.ru/level/4/people/285818/
* П. И. Шелохонов. Театр имени Ленсовета.http://www.encyc.mir-x.ru/185983.html 
* И. Т. Шелохонов (отец) в документах ЦГАОР БССР за 1927 год http://books.google.com/books?q=Шелохонов&um=1&as_brr=0
* Иван Краско "Мой друг Петр Шелохонов" Издательство SOLO Publishing, СПб 2009. ISBN 978-5-904666-09-5 http://books.google.com/books?q=Шелохонов&um=1&as_brr=0

Категорија:Советски глумци
Категорија:Руски глумци
Категорија:Заслужни глумци на Руска СФСР
Категорија:Никулци за советски луѓе
Категорија:Луѓе од Санкт Петербург
Список на аеродроми во Полска

Ова е **список на [[аеродром]]и во [[Полска]]**, подредени според нивната местоположба.

Полска
*
Аеродроми
Лелу (општина)

**Лелу** е една од четирите општини во сојузната држава Кошрај во Микронезија. Општината го опфаќа островот Лелу и поголем дел во североисточниот дел од островот Кошрај. Административен центар на општината е селото Лелу кое се наоѓа на островот Лелу. Селото Тофол е дел од општината, и тоа се наоѓа на островот Кошрај и е административен центар на државата Кошрај.

## Поврзано
* Општини во Микронезија
* Кошрај
* Микронезија

Категорија:Општини во Кошрај
Мал корморан

**Мал корморан** (, народен макед. назив: **ачко**) — водна птица, од от мал корморан (*Microcarbo*) во склоп на то корморани (*Phalacrocoracidae*). Се размножува во Југоисточна Европа и Југозападна Азија. Тој е делумно преселнички вид, при што северните популации презимуваат длабоко на југ, најмногу во склоп на териториите каде се размножува. Редок е во Западна Европа. Во Македонија живее на Преспанското Езеро.

## Живеалиште

Малиот корморан живее и се размножува во колонии во блатата со мирна или бавнотечечка слатка вода, во крајбрежните делти и слатководните езера со многу вегетација. Тој гради гнездо од трева и гранчиња на ниски дрвја.

## Опис

Ова е средноголема птица со зеленикав одблесок, долга 45–55&nbsp;см и со распон на крилјата 75–90&nbsp;см. Поседува долга опашка и краток задебелен клун. Возрасните имаат мали бели пердуви на вратот и стомакот во сезоната на размножување. Птиците кои не се во сезона на размножување поседуваат бело грло. Половите се слични на изглед, но младите единки се потромави и покафеавкасти.

Овој вид се разликува од големиот корморан и аристотеловиот корморан по тоа што е помал, поситен и има подолга опашка.

## Поведение

Малиот корморан се храни главно со риби, често ловејќи во група, и обитува во дрвјата меѓу периодите на ловење. При крај на мај, снесените јајца ги инкубираат двата родитела во период од 27 до 30 дена. На младенчињата им е потребно 70 дена за да се осамостојат, а претходно ги хранат родителите со риби и други ситни водни животни.

## Погледни
* Голем корморан
* Список на птици во Македонија

## Наводи

Категорија:Корморани
Категорија:Пеликановидни
Категорија:Птици на Македонија